Cavendish Laboratory

Laboratorija Cavendish je Odsjek za fiziku na Univerzitetu u Kembridžu i dio je Škole za fizičke nauke. Laboratorija je otvorena 1874. godine na lokaciji New Museums kao laboratorija za eksperimentalnu fiziku i nazvana je po britanskom hemičaru i fizičaru Henryju Cavendishu. Laboratorija je imala veliki uticaj na istraživanja u disciplinama fizike i biologije. Laboratorija se preselila na svoje sadašnje mjesto u West Cambridgeu 1974. Po podacima iz 2019., 30 Cavendish istraživača je dobilo Nobelovu nagradu. Značajna otkrića iz Cavendish Laboratory uključuju otkrića elektrona, neutrona, i strukture DNA. Ovdje je napravljeno nekoliko važnih ranih otkrića u fizici, uključujući otkriće elektrona od strane J. J. Thomsona (1897), Townsendovo pražnjenje Johna Sealyja Townsenda i razvoj oblačne komore od strane C. T. R. Wilsona . Ernest Rutherford postao je direktor Cavendish laboratorije 1919. Pod njegovim vođstvom neutron je otkrio James Chadwick 1932. godine, a iste godine prvi eksperiment za potpuno kontrolisano razdvajanje jezgra izveli su studenti koji su radili pod njegovim vođstvom; John Cockcroft i Ernest Walton. Nobelovci u Cavendishu John William Strutt, 3. Baron Rayleigh (fizika, 1904) Sir J. J. Thomson (fizika, 1906) Ernest Rutherford (hemija, 1908) Sir William Lawrence Bragg (fizika, 1915) Charles Glover Barkla (fizika, 1917) Francis William Aston (hemija, 1922) Charles Thomson Rees Wilson (fizika, 1927) Arthur Compton (fizika, 1927) Sir Owen Willans Richardson (fizika, 1928) Sir James Chadwick (fizika, 1935) Sir George Paget Thomson (fizika, 1937) Sir Edward Victor Appleton (fizika, 1947) Patrick Blackett, Baron Blackett (fizika, 1948) Sir John Cockcroft (fizika, 1951) Ernest Walton (fizika, 1951) Francis Crick (medicina, 1962) James Watson (medicina, 1962) Max Perutz (hemija, 1962) Sir John Kendrew (hemija, 1962) Dorothy Hodgkin (hemija, 1964) Brian Josephson (fizika, 1973) Sir Martin Ryle (fizika, 1974) Antony Hewish (fizika, 1974) Sir Nevill Francis Mott (fizika, 1977) Philip Warren Anderson (fizika, 1977) Pyotr Kapitsa (fizika, 1978) Allan McLeod Cormack (medicina, 1979) Mohammad Abdus Salam (fizika, 1979) Sir Aaron Klug (hemija, 1982) Didier Queloz (fizika, 2019) Reference